༈ ཨོཾ་སྭ་སྟི། ཚོགས་གཉིས་ཀུན་དགའ་རྒྱས་པའི་གཞལ་མེད་ཁང་། །རབ་
དཀར་བཀྲ་ཤིས་བ་གམ་མཐོན་པོའི་རྩེར། །བསྟན་པའི་རྒྱལ་མཚན་བསྒྲེང་ལ་
ཟླ་མེད་པ། །དཔལ་ལྡན་འཕྲིན་ལས་བཟང་པོ་རྒྱལ་གྱུར་ཅིག ། །ཁྱོད་ཀྱིས་
-394-

མཁས་གྲུབ་རིན་པོ་ཆེའི་གསུང་འབུམ་ཐོར་བུ།
འཇམ་པའི་དབྱངས་ཀྱི་རིགས། །དཀར་པོ་མཛད་པའི་དཔལ་བྱིན་པས། །སྐལ་
བཟང་སྐྱེ་བོ་མཐའ་དག་གི །ཕན་བདེའི་དུས་སྟོན་ཅི་ཡང་རྒྱས།
།གང་གི་
ཞབས་སྐྱེས་རྡུལ་ཚོགས་ཀྱིས། །ཕྱོགས་ཀུན་སེར་པོར་མཛད་གྱུར་པ། །དྲང་
སྲོང་ཆེ་དེའི་གདུང་འཚོབ་ཅིང་། །མ་ཉམས་ཆོས་ཀྱི་རྒྱལ་སྲིད་སྐྱོང་། །སྤྱན་ནི་
བྱམས་པའི་ཆུ་ཡིས་བརླན། །ཐུགས་ལ་ཞི་བའི་བདུད་རྩིས་བྲན། །དུལ་བའི་
བརྟུལ་ཞུགས་ཡོངས་སྨིན་པས། །ཐུབ་པ་ཀུན་གྱི་ཅོད་པན་འཛིན། །སྐྱེ་དགུའི་
ལེགས་བྱས་བསོད་ནམས་ཀྱི། །འབྲས་བུ་མངོན་དུ་སྟོན་པ་བཞིན། །འགྲོ་བའི་
རྒུད་པ་མཐར་མཛད་པ། །རིན་ཆེན་ཀུན་གྱི་དམ་པ་ལགས། །ཁྱོད་ཀྱི་གྲགས་པ་
ལྟར་དཀར་བའི། །ཕྲིན་ལས་ཟླ་ཟེར་རེག་པ་ལས། །ཕྱོགས་ཀུན་མཛེས་མ་སྟོན་
དུས་ཀྱི། །སྤྲིན་དཀར་ལྟ་བུའི་སྟོད་གཡོགས་འཛིན། །འཁོར་བའི་སྡུག་བསྔལ་
འཕྲོག་པ་ལ། །ཡོངས་སུ་ངལ་བ་ཁེངས་པ་བཞིན། །སྲེད་པ་བཞིན་དང་རྨོངས་
པ་བཞིན། །འཛིན་པ་མེད་པར་ཁྱོད་ཀྱིས་བཏང་། །མཁྱེན་པའི་སྣང་བས་ཉིན་
བྱེད་དང་། །རལ་བསིལ་བརྩེ་བས་རི་བོང་ཅན། །འདོད་དགུ་སྦྱིན་པའི་དཔག་
བསམ་ཤིང་། །ལན་བརྒྱར་ཕམ་མཛད་འགྲོ་བའི་གཉེན། །ཁྱོད་ཀྱི་ཡོན་ཏན་
རབ་བསྔགས་པའི། །རོ་ལྡན་ཚིག་གི་བདུད་( ༡༣༠) རྩི་ནི། །མཁས་རྣམས་ཁ་ཡི་
པདྨོ་ལ། །སྦྲང་རྩི་ལྟ་བུར་རབ་ཏུ་བགྱིད། །ཁེངས་ལྡན་གཉིས་འཐུང་མཐའ་
དག་གི །སྤྱི་བོ་རྣམ་པར་གནོན་པ་ཁྱོད། །ས་སྐྱོང་ཀུན་གྱི་ཅོད་པན་ལ། །བཀའ་
ཡི་ཕྲེང་བ་ངལ་བསོ་བགྱིད། །ཉིན་བཞིན་སྙན་པའི་ཕོ་ཉ་ནི། །ཁོར་ཡུག་རི་
བོའི་བར་དུ་འགྲོ། །ནོར་འཛིན་བུ་མོའི་མཛེས་སྡུག་ལ། །བཀའ་ཡི་སྤྲིང་ཡིག་
ཀློག་པ་བཞིན། །དམ་པ་ཀུན་གྱི་ལྟ་བྱེད་ཀྱི། །བཅུད་ལེན་སྤྲོ་བའི་མདངས་
གསལ་བ། །འཛུམ་དཀར་ཞལ་གྱི་ཟླ་བ་ཡིས། །ས་ལ་བདུད་རྩིའི་ཐིག་ལེ་བཞིན།
རིག་སྔགས་འཆང་གི་གཞུང་ལུགས་ཆེ། །མ་ལུས་ཐུགས་ཀྱི་བང་མཛོད་ན། །
དོག་པ་མེད་པར་ངལ་བསོ་བ། །ཁྱོད་ཀྱིས་གསང་བའི་མཛོད་ཀུན་འཛིན། །རྡོ་

-395-

མཁས་གྲུབ་རྗེའི་གསུང་འབུམ།
རྗེ་འཆང་གི་ཐུགས་ཀྱི་བཅུད། །གསོལ་བས་ཏིང་འཛིན་ལུས་རྒྱས་པ། །རྣལ་
འབྱོར་དབང་པོ་བྱེ་བ་ཡི། །དབུས་ན་རྒྱུ་སྐར་བདག་པོ་བཞིན། །དབང་བཞིའི་
རིན་ཆེན་ཁམས་ལས་གྲུབ། །རྒྱུད་སྡེ་བཞི་ཡི་སྐེ་རགས་ཅན། །རིམ་གཉིས་ཉི་
ཟླའི་འོད་ཀྱིས་འཁྱུད། །ཁྱོད་གཞན་ལྷུན་པོའི་དབང་པོ་གང་། །མཐུ་སྟོབས་
དབང་ཕྱུག་སྙིང་པོའི་རྩེ། །རྒྱལ་མཚན་གསུམ་མཐར་དེ་དག་གི །མཁྱེན་བརྩེ་
མ་ལུས་གཟུགས་ཅན་བཞིན། །མཚམས་སྤྲིན་ལྟ་བུའི་བླ་གོས་འཛིན། །གང་ལ་
ཁྱོད་ཀྱི་ཐུགས་རྗེ་ཡི། །སྤྱན་རས་ཟུར་གྱིས་རེག་གྱུར་པ། དེ་ལ་ཕུན་ཚོགས་
མཐའ་དག་ནི། །མ་བོས་པར་ཡང་རང་ཉིད་ལྷུང་། །དེ་ལྟའི་ངོ་མཚར་གྱིས་
དྲངས་ཏེ། །དད་པས་ཡིད་ཀྱི་བརྟན་པ་ཉམས། །བསྟོད་དབྱངས་སྒྲོགས་པའི་
བརྟུལ་ཞུགས་ཀྱིས། །གསོལ་བ་འདེབས་པ་བདག་ཅག་སྐྱོངས། །སྡུག་བསྔལ་རྦ་
རླབས་མང་འཁྲུགས་པའི། །འཁོར་བ་ཆུ་སྲིན་འབྱུང་གནས་ལས། །ཐུགས་
( ༡༤ན) རྗེའི་ཕྱག་གིས་ཉེར་བཟུངས་ཏེ།
མཛོད། །དེ་སྐད་སྨྲས་འདི་དགེ་སློང་དགེ་ལེགས་དཔལ། །བཟང་པོ་དེ་ལ་ལན་
ཅིག་མ་ཡིན་པར། །གཞོན་ནུ་བློ་དང་ལྡན་པའི་དཔལ་ལྡན་ལེགས། །གུས་པའི་
ཚིག་གིས་བསྐུལ་བའི་ཆེད་དུའོ། །ཅེས་དཔལ་རི་བོ་མདངས་ཅན་གྱི་དགོན་
པར་བྲིས་པའོ།། །
།རྒྱལ་བའི་དབང་པོར་བདག་གྲུབ་